《丁酉北还述怀呈社中诸子》
明代·茅维

长河帆底夕阳浑，路入乡关思转繁。
水涸舳舻徒满眼，天低禾黍只孤村。
那堪宿雁冲沙噭，更指寒鸦背雨屯。
河朔建儿仍不忘，紫缰白马炤秋原。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。